**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА И СЪОБЩЕНИЯТА ПРЕЗ 2021 г.**

**(Резюме)**

Съгласно утвърдения Годишен план за дейността на Инспектората в Министерството на транспорта и съобщенията за периода 01 януари – 31 декември 2021 г. са поставени следните годишни цели:

1. Извършване на независима и обективна оценка на дейността на администрацията;

2. Предотвратяване и отстраняване на нарушения от администрацията с цел постигане на законосъобразно и правилно функциониране на администрацията;

3. Постигане на по-голяма ефективност в дейността на администрацията чрез формулирани от Инспектората конкретни препоръки/предложения за подобряването на работата и отстраняването на допуснатите пропуски и нарушения;

4. Осъществяване на контрол и проверки по ЗПКОНПИ и Наредбата за организацията и реда за извършване на проверка на декларациите и за установяване конфликт на интереси;

5. Повишаване ефективността на Инспектората чрез повишаване квалификацията на служителите чрез осигуряване на необходимите професионални знания и умения.

За периода от 01.01.2021 г. до 31.12.2021 г. Инспекторатът в Министерството на транспорта и съобщенията е извършил общо - 38 бр. планови и извънпланови проверки, възложени със заповед на министъра на транспорта и съобщенията и са изпратени писма с препоръки за отстраняване на установените нарушения, нередности и пропуски до проверените структури.

Налице е пълно изпълнение на планираните задачи и поставените цели на Инспектората през 2021 г. в Годишния план за дейността на Инспектората за 2021 година, утвърден от министъра на транспорта и съобщенията на 15.12.2020 г., изменен и допълнен на 14.06.2021 г.

За отчетния период Инспекторатът е извършил четири комплексни проверки в Министерството на транспорта и съобщенията в дирекции: “Информационни технологии“, “Европейска координация и международно сътрудничество“, “Информационно обслужване“ и „Връзки с обществеността и протокол“.

През 2021 г. са извършени общо 23 бр. тематични проверки в:

* Министерство на транспорта и съобщенията;
* Изпълнителна агенция „Автомобилна администрация“;
* Главна дирекция „Гражданска въздухоплавателна администрация“,
* Изпълнителна агенция „Морска администрация“,
* второстепенните разпоредители с бюджет към министъра на транспорта и съобщенията – по ЗПКОНПИ и НОРИПДУКИ.

За отчетния период Инспекторатът е извършил 11 бр. извънпланови проверки, възложени със заповед на министъра на транспорта и съобщенията, като 6 бр. от извънплановите проверки са извършени по постъпили сигнали в МТС, 3 бр. проверки извършени по разпореждане на Прокуратурата, 1бр. проверка по искане на Главен инспекторат към Министерски съвет и 1 бр. проверка, извършена по препратен сигнал от КПКОНПИ и медийна публикация.

През 2021г. в Инспектората са постъпили/насочени общо 49 броя сигнали на граждани и организации срещу неправилни/незаконосъобразни действия/бездействия на служителите от администрациите, като от тях 44 броя са процедирани по АПК съответно: 14 броя сигнали са препратени по компетентност на основание чл. 112 от АПК, 1 брой сигнал е приключен на основание чл. 124, ал. 1 от АПК, 4 броя анонимни сигнали са приключени на основание чл. 111, ал. 4 от АПК, по 16 броя сигнали са разпоредени 10 броя извънпланови проверки със заповед на министъра на транспорта и съобщенията, 5 бр. при проведеното предварително проучване от инспектората е установено, че сигналите не подлежат на проверка и не са извършени проверки въз основа на одобрени от министъра на транспорта и съобщенията докладни записки на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи и 5 бр. сигнали са в процес на предварително проучване към края на 2021 г.

Сигналите подадени по реда на ЗПКОНПИ са 5 бр., от които – по 1 бр. сигнал е разпоредена извънпланова проверка със заповед на министъра на транспорта и съобщенията по повод препратен сигнал от КПКОНПИ и медийна публикация, по 1 бр. сигнал е процедирано без разглеждане и към архив на основание чл. 6, ал. 6 от Наредбата за организацията и реда за извършване на проверки на декларациите и установяване на конфликт на интереси, поради липса на част от реквизитите, 3бр. сигнали на основание чл. 8, от Наредбата за организацията и реда за извършване на проверки на декларациите и установяване на конфликт на интереси са препратени по компетентност към ИААА .

Най–често срещаните нарушения и пропуски, установени от Инспектората в хода на извършените планови и извънпланови проверки, включително по постъпили сигнали по АПК са следните:

* Неактуални, непълни или липса на вътрешноведомствени правила и процедури, както и заповеди на административния орган/ органа по назначаване;
* Празноти/неактуални подзаконови нормативни актове;
* Несъответствия в реда и организацията и изпълнението на дейностите, съобразно измененията в регламентиращата ги нормативна уредба, в т. ч. и при предоставяне на административни услуги и режими;
* Неактуализирани и наличие на непълноти в съдържанието на длъжностните характеристики на служители в администрацията;
* Незаконосъобразни и неправилни действия/бездействия на служители от администрацията;
* Несъответствия при прилагането на нормативната уредба, относно:
* воденето на регистрите на подадените декларации от задължените лица по ЗПКОНПИ;
* публикуване в интернет страницата на подадените декларации от задължените лица по ЗПКОНПИ;
* извършване от назначените комисии на проверки на подадените декларации по ЗПКОНПИ от задължените лица и изготвяне на доклади за извършената дейност на комисиите;
* публикуване на актуални образци на заявления за предоставяне на административни услуги;
* неактуализирани актове за държавна собственост на предоставените за управление недвижими имоти;
* Неосигурен достъп до средата за междурегистров обмен (RegiX) за членовете на част от комисиите по ЗПКОНПИ;
	+ Неспазване на определените с вътрешноведомствени документи ред и организация на работа, както и контрол;
	+ Неспазване на установения ред и организация за извършване на оборота на електронни документи и документи на хартиен носител - поставяне на деловоден номер, спазване на установените срокове, възлагане по утвърдения ред и др.

Причините за констатираните нарушения са следните:

* непознаване на нормативната уредба, незаинтересованост;
* неизпълнение и/или забава при изпълнението на служебните задължения;
* липса на вътрешни актове, както и неактуализирането им;
* липса, занижен или недостатъчно ефективен вътрешен контрол;
* недостатъчна професионална квалификация и текучество;
* липса на съгласуваност, навременна комуникация и координация между отговорни дирекции и служители по конкретен случай;
* непълноти, противоречиви норми в нормативната уредба и вътрешните актове и др., необходимост от актуализация.

В резултат на извършените проверки от Инспектората са дадени препоръки с конкретни срокове за отстраняване на констатираните пропуски и нарушения.

Общият брой на дадените препоръки въз основа на извършените планови и извънпланови проверки от Инспектората през 2021 г. е 91 броя.

***●***45 бр. са изпълнени с оглед предприемане на коригиращи действия за отстраняване на констатираните пропуски и несъответствия или са предприети организационни мерки за тяхното изпълнение/прилагане, 5 броя препоръки са в процес на изпълнение към края на 2021 г.

● 41 бр. препоръки са в процес на изпълнение, като определеният срок е през 2022 г.

През отчетния период Инспекторатът в Министерство на транспорта и съобщенията е инициирал 33 бр. промени във вътрешноведомствените актове на проверяваните административни структури и промени в нормативни актове.

 В началото на 2021 г. бе утвърден от министъра на транспорта и съобщенията Антикорупционен план 2021 г. за изпълнение на Националната стратегия за превенция и противодействие на корупцията в Република България 2015 г. – 2020 г. от Министерството на транспорта и съобщенията и второстепенните разпоредители с бюджет към министъра на транспорта и съобщенията, във връзка с изпълнение на мярка 5.8. от Плана за изпълнение на мерките по Националната стратегия за превенция и противодействие на корупцията в Република България 2015 – 2020г.